**Terrorangrepet i Mumbai juli 2006** refererer til bombingen av flere tog i den indiske byen Mumbai på morgenen 11. juli 2006. Over 170 mennesker ble drept og 700 skadet. Angrepet ble høyst sannsynlig utført av en islamistisk gruppe med tilknytning til Kashmir.

Angrepet
--------

Kart over de ulike bombene på tognettet i Mumbai
De syv eksplosjonene skjedde rundt klokken 18.30 lokal tid (15.00 norsk tid), og de skjedde på ulike toglinjer i byen med kun få minutters mellomrom og i løpet av en time. Politiet bekrefter at samtlige eksplosjoner var forårsaket av sprengstoff. Eksplosjonene rammet tog som sto på plattformene på stasjonene Khar, Mahim, Matunga, Jogeshwari, Borivili og Bhayander, ifølge politiet. En bombe rammet også et tog mellom stasjonene Khar og Santa Cruz.

Sårede og drepte
----------------

|
|  |
**Terrorangrepet i Mumbai, 11. juli 2006**  
Bekreftede tall på sårede og drepte| **Sted** | **Tid** (IST) | **Drepte** | **Skadde** | **Kilder** |
| --- | --- | --- | --- | --- |
| Khar Road | 18:24 | 71 |  |  |
| Bandra | 18:24 |  |  |  |
| Jogeshwari | 18:25 | 29 |  |  |
| Mahim | 18:26 | 22 |  |  |
| Bhayandar - Mira Road | 18:29 | 44 |  |  |
| Matunga Road | 18:30 | 24 |  |  |
| Borivali1 | 18:35 | 10 |  |  |
| **Total** | 11 Minutter | 200 | 714 |  |
| 1 En bombe eksploderte på dette stedet, men nok en bombe ble funnet av politiet og desarmert. |

Etterforskning
--------------

350 arrestasjoner ble gjennomført i løpet av 36 timer etter angrepene, selv om indisk politi hevder at disse er arrestert for avhør. Indisk politi gikk etter hvert ut med etterlysning av to, konkret mistenkte i saken. Teknisk etterforsking bekreftet etter hvert at eksplosivene som var brukt, var RDX og at det i tillegg kan kan ha vært dynamitt eller amomminumnitrat.

Sent om kvelden 11. juli, siterte den indiske avisen *The Times of India* anonyme, indiske etterretningskilder i New Delhi som var "temmelig sikre" på at angrepene var gjennomført av militante grupperinger, Lashkar-e-Toiba og Students Islamic Movement of India. Begge disse organisasjonene har avvist ansvar for terroraksjonen.

Den 13. juli ringte en person, som utga seg for å være talsperson for Al-Qaida, til et lokalt nyhetsbyrå i Srinagar, for å annonsere gruppens ankomst til Kashmir. Den angivelige talsmannen fra Al-Qaida sa at eksplosjonene var "en konsekvens av indisk undertrykkelse av minoriteter, spesielt muslimer".

14. juli tok gruppen Lashkar-e-Qahhar, en terrorist-organisasjon som er linket til gruppen Lashkar-e-Taiba (LeT), på seg ansvaret for terrorhandlingen. I en e-post til en indisk tv-kanal, sier gruppen at den organiserte angrepet ved å bruke 16 personer, som alle "kom seg i sikkerhet". Ifølge e-posten skal motivet for angrepet være situasjonen i Gujrat- og Kashmirregionene. Den sier også at eksplosjonene var del av en serie angrep rettet mot andre steder, som den internasjonale flyplassen i Mumbai, Taj Mahal i Agra og Red Fort i New Delhi. Myndighetene etterforsker disse påstandene, og prøver å finne kilden til e-posten.

Referanser
----------

1. ↑   Rediff News - Serial blasts halt Mumbai's Western Railway. Publisert 11.07.2006.
2. ↑  «Arkivert kopi». Arkivert fra originalen 17. juli 2006. Besøkt 14. juli 2006.  The Tribune - 350 rounded up in Maharashtra. Publisert 13.07.2006.
3. ↑   VG Nett - Etterlyser to mistenkte etter togbombene i India. Publisert 13.07.2006.
4. ↑   BBC News - Mumbai probe identifies explosive. Publisert 17.07.2006.
5. ↑   The Times of India – LeT, SIMI hand in Mumbai blasts. Publisert 12.07.2006.
6. ↑   BBC News – Police raids seek Mumbai bombers. Publisert 12.07.2006.
7. ↑   The Times of India – Lashkar-e-Qahhar claims responsibility for 11/7. Publisert 16.07.2006.

Eksterne lenker
---------------

* BBC: Mumbai train attacks

|  |  |
| --- | --- |
| Oppslagsverk/autoritetsdata | LCCN
 |